E E L N Õ U

NARVA LINNAVALITSUS

K O R R A L D U S

Narva


                    
 
                  
                             .05.2012.a nr _____ -k

Avaliku ürituse „Eesti Meistrivõistlus Rallisprindis III etapp Narva Kevad 2012 ” loa taotluse rahuldamine
1. Asjaolud ja menetluse käik

23.04.2012.a. esitas Narva Kutseõppekeskus , õppeasutuse kood 70005996 Narva Linnavalitsuse Linnavara- ja Majandusametile spordiürituse loa taotluse.

Narva Kutseõppekeskus kavandab viia läbi 12.05.2012.a. kellaajal 10.30-16.00 Narva linnas avalikkusele spordiürituse „Eesti Meistrivõistlus Rallisprindis III etapp Narva Kevad 2012“. Sihtgrupiks on linnaelanikud ja külalised. Eeldatav maksimaalne osavõtjate arv on 2000 inimest. Üritusest osavõtt on kõigile huvilistele tasuta. Alkohoolsete jookide müük ei toimub. Avaliku üritusega kaasneb kõrgendatud turvarisk. Korra tagamiseks üritusel sõlmitakse turvateenuse osutamise leping. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Kutseõppekeskuse taotlus avaliku ürituse „Eesti Meistrivõistlus Rallisprindis III etapp Narva Kevad 2012” läbiviimiseks. 

3.2. Avaliku ürituse korraldajaks on Narva Kutseõppekeskus, õppeasutuse registri kood 70005996, Kreenholmi 45, Narva.

3.3. Rallisprindi läbiviimise marsruudiks on Pimeaia tänav – Kraavi tänav – Sepa tänav – Karja tänav – Vestervalli tänav – Sadama tee – Jõe tänav – Rootsi lõvi.
3.4. Avalik üritus algab 12.05.2012.a. kell 10.30 ning lõpeb kell 16.00.


3.5. Avaliku üritusega kaasnevad rajatiste ja liikluse (ühistranspordi, parkimise, fooriprogrammide jne) ümberkorraldamisega seotud kulud, hüvitab avaliku ürituse korraldaja.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 
4.2. Korraldus jõustub seaduses sätestatud korras.
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

